ISRAEL-RAPORTTI EUROOPAN PARLAMENTISTA
Israelin Hamasin-vastaisen sodan jälkipuintia
Hei ja tervetuloa ohjelman pariin!
Olemme jälleen Euroopan parlamentissa EU:n sydämessä.
Tänään puhumme -
Israelin Hamasin-vastaisen puolustussodan jälkivaikutuksista -
ja sen vaikutuksista Israelin ja EU:n suhteisiin.
Mukana keskustelemassa ovat ECI:n perustaja ja johtaja Tomas Sandell.
Hän on ohjelman sponsori.
Mukana on myös uusi MEP Branislav Škripek Slovakiasta.
Vieraanamme on myös Michal Weiler-Tal, -
joka nimitettiin hiljattain Israelin pysyvään EU-edustustoon.
Branislav, onnittelut valinnasta europarlamenttiin!
Saitte paikan, ja teistä tuli eurokansanedustaja.
Miten tulitte mukaan politiikkaan -
ja miten kristillinen uskonne on muovannut politiikkaanne?
Se tapahtui yhtäkkiä. En odottanut sitä.
En osannut aavistaa edes sitä, että minusta tulee kristitty.
Tšekkoslovakia oli sosialistinen maa.
Vanhemmat antoivat meille kommunistisen kasvatuksen.
Etenkin äiti yritti päästä eteenpäin urallaan kommunismin avulla.
Hän uskoi siihen. Hän on vilpitön ja mukava nainen.
Hän uskoi kommunistisiin ihanteisiin: piti kohdella kaikkia hyvin.
Ne ovat hyvin lähellä kristillisiä ihanteita, -
mutta tiedämme, että niiden keskipisteessä ei ole Jumala.
Isäni oli ateisti.
He eivät saaneet avioliittoaan toimimaan.
He erosivat, kun olin 14.
Se oli minulle kova kolaus.
Seuraavat pari vuotta sisäisessä elämässäni vallitsi kaaos.
Se johti minut huonomaineiseen rock-maailmaan.
Etsin jotakin, mikä parantaisi haavani.
Yleisesti ottaen se ravisteli elämääni rajusti.
Olin rikollisuuden rajamailla.
Liityin Tšekkoslovakian sosialistiseen armeijaan.
Pakollinen asepalvelus kesti kaksi vuotta.
Sen lopussa kohtasin Jumalan valtavalla tavalla.
Huolimatta 20 vuotta kestäneestä kommunistisesta kasvatuksesta -
Jumala kosketti sydäntäni hetkessä. Kokemus oli henkilökohtainen ja syvä.
Käsitin, että Jumala on olemassa, Hän on hyvä ja Hän puhuu meille.
Asepalvelukseni päätyttyä tapasin elävässä uskossa olevia kristittyjä.
Se tapahtui vallankumouksen jälkeen Tšekkoslovakiassa.
Minulle avautui uusi maailma, kristittyjen maailma.
Huomasin, että kristittyjen välillä on paljon eroa.
Joillekin se on elämäntaakka.
Ihmiset, jotka kunnioittavat Jumalaa, -
etsivät uusia tapoja lähestyä yhteiskuntaa, elämää ja maailmaa.
Huomasin, että Jumala antaa elämäntarkoituksen ja uudet arvot.
Voimme taistella hyvien asioiden puolesta. Kaikkein tärkein on rakkaus.
Myöhemmin minusta tuli pienen kristillisen ryhmän johtaja.
Siitä kasvoi iso liike. Kristityt ajattelevat usein, -
ettei heidän tehtävänsä ole vaikuttaa yhteiskunnassa tai politiikassa.
Mekin rukoilimme yhteiskunnan, politiikan -
ja hyvien asioiden leviämisen puolesta. Evankelioimme, -
mutta en ajatellut, että lähtisin poli- tiikkaan. Olin saarnaaja ja evankelista.
Kolme vuotta sitten hallituksemme kaatui -
poliittisten ongelmien takia. On olemassa uusi liike, -
joka haluaa tuoda politiikkaan kaikki maatamme rakastavat.
Minulta kysyttiin, haluanko mukaan.
Sanoin: "Tämä on jotakin, mitä en olisi ikinä odottanut."
Opin kristityiltä, että tärkeintä on olla kuuliainen Jumalalle.
Sanoin, että jos se on Jumalasta, suostun.
Rukoilin neljän päivän ajan. Sain selvän vastauksen: "Suostu."
Minut valittiin Slovakian parlamenttiin.
Sitten meillä oli eurovaalikampanja.
Rukouksen ja ystävien rohkaisun tukemana ryhdyin ehdokkaaksi.
Sain paikan, kiitos Jumalalle ja kansalle.
Minua on turha onnitella. Olen täällä. En odottanut sitä.
Kiva, että olet täällä. Kiitos todistuksestasi.
Michal, teidät on hiljattain valittu Israelin EU-edustuston johtajaksi.
Miten tulitte mukaan Israelin diplomatiaan?
Mitä teille merkitsee se, että edustatte maatanne Euroopan parlamentissa?
Aloitin diplomaattiurani 13 vuotta sitten.
Olen palvellut Aasiassa, New Delhissä, Soulissa ja Tokiossa.
Olen aina ollut kiinnostunut Euroopasta.
Työ auttoi tutustumaan Eurooppaan.
Minulle on suuri kunnia edustaa Israelia Euroopan parlamentissa.
On sitäkin isompi kunnia ja haaste -
ymmärtää Euroopan suhteita Israeliin.
EU:n ja Israelin suhteissa on ollut ylä- ja alamäkiä.
Meillä on yhteistyötä tutkimuksen ja kehityksen alalla -
Horisontti 2020 -ohjelman kautta.
Siinä tutkijat ja tieteenharjoittajat jakavat tutkimus- ja kehitystietoa.
Meillä on myös ilmailualan yhteistyötä Avoin taivas -sopimuksen kautta.
Se ratifioidaan vuoteen 2018 mennessä.
Mainiota! Tervetuloa ohjelmaan!
Tomas, kertoisitteko tuoreimmat uutiset työstänne?
Olitte Jerusalemissa viime viikolla. Tapasitte edustajia, -
muun muassa knessetin puhemiehen ja pääministeriön edustajia.
Ette voi tietysti kertoa kaikkea, -
mutta voisitteko kertoa joitakin tärkeimpiä näkökohtia tapaamisista?
Kiitos. On hienoa olla taas ohjelmassa ja Euroopan parlamentissa.
Vaikka olemme kristittyjä, pidämme syyskuuta -
uuden vuoden alkuna, koska silloin ihmiset palaavat lomilta.
Aloitamme uuden työkauden aina Jerusalemista, ei vain sään takia, -
vaan siksi, että se on sovelias käytäntö.
Tapasimme pääministeriön edustajia -
ja knessetin puhemies Juli Edelsteinin.
Meillä oli tapaamisia ulkoministeriössä.
Jerusalemissa kannetaan selvästi huolta siitä, -
mihin suuntaan asiat ovat menossa Euroopassa.
Puhuimme Hamasiin liittyvästä kriisistä.
Tärkein huolenaihe on kuitenkin se, mitä tapahtuu Euroopassa.
Keskustelimme siitä, miten voimme yhdessä varmistaa, -
että juutalaisyhteisöt voisivat säilyä Euroopassa.
Muistanette Natan Sharanskin artikkelin, -
jossa hän kysyi provokatiivisesti, -
onko juutalaiselle elämälle tulevaisuutta Euroopassa.
Olemme viime kuukausien aikana nähneet -
radikalisoitunutta antisemitismiä Euroopan kaduilla.
Siksi tapaamiset ovat erittäin tärkeitä.
Jerusalem ja hallinto tervehtivät katsojia ja kaikkia, -
jotka tukevat Israelia ja juutalaiskansaa.
Sitä arvostetaan todella paljon. Halusin tuoda sen terveisinä.
Michal, kesä on ollut vaikea Israelille.
Se alkoi kesäkuussa, -
kun kolme israelilaisteiniä siepattiin ja murhattiin julmasti.
Sitten Hamas ampui yli 260 rakettia yhden päivän aikana.
Israel vastasi siihen Operaatio Suojakalliolla -
ja lähetti myös maajoukkoja.
Millaista on elää Israelissa jatkuvan raketti- ja ohjusuhan alla?
Uusimman konfliktin aikana -
uhka vaikutti 3,5 miljoonan israelilaisen elämään.
Korjaan sen verran, että se vaikutti 8 miljoonaan ihmiseen.
Terrorisminvastainen operaatio vaikutti koko kansakuntaan.
Perheitä pakeni pohjoiseen rakettien tieltä.
Lapset yrittivät päästä turvaan pommisuojiin.
Aikaa oli vain 15 sekuntia.
Ohjukset traumatisoivat koko kansaa.
Ohjuksia ei tullut vain etelään vaan myös Pohjois-Israeliin.
Se on ollut todella rankkaa. Israelilaisia on kuollut.
Israelilaiset eivät juurikaan usko, -
että Hamasin kanssa päästäisiin sopimukseen -
ja pysyvään tulitaukoon.
Viimeksi kuluneen 14 vuoden ajan Etelä-Israelin asukkaat -
ovat kärsineet raketti-iskuista.
Alueelle on ammuttu yli 5 000 rakettia 14 viime vuoden aikana.
He eivät näe juurikaan toivoa.
Uusimman konfliktin aikana Hamas on rikkonut tulitaukoa yli kuusi kertaa.
Mitä uskottavuutta sillä on tämän tulitauon pitämisessä?
Hyvä kysymys. Kansainvälisen yhteisön tehtävä on varmistaa, -
että Hamas kunnioittaa tulitaukosopimusta -
eikä rakenna tunneleita tai hanki raketteja ja ohjuksia.
Branislav, olemme nähneet, -
miten valtavan dramaattiset tapahtumat muovaavat Lähi-itää.
Olemme nähneet, miten ISIS on noussut Syyriassa ja Irakissa.
Olemme nähneet Pohjois-Irakin kristittyjen etnisen puhdistuksen.
Samoin jesidit on hävitetty miltei olemattomiin.
Israel kävi sotaa islamistista Hamas-terroristijärjestöä vastaan.
Miten te näette Lähi-idän tapahtumat?
Tämä oli kauhea kesä.
Oli hirvittävää nähdä -
amatööritoimittajien kuvaamat videot.
Toisaalta on sanottava, -
vaikka tämä on ikävästi sanottu, mutta on hyvä, -
että me täällä Euroopassa hyvinvoinnin keskellä näemme, -
että muualla ihmiset kärsivät.
On hyvä nähdä hirvittävät kuvat -
alueilta, jolla taistellaan.
Kun näin kuvat, mieleeni tuli heti, -
että uhreilla on perheet, äidit ja isät, -
veljet, vaimot, miehet.
Tahdon ilmaista surunvalitteluni uhrien omaisille.
Ainoa asia, jota normaali ihminen ajattelee, -
on se, että tämä pitää lopettaa.
Olen löytänyt uudelleen elämäntarkoitukseni -
eli rakkauden sekä Jumalan ymmärtämisen ja kunnioittamisen.
Sydämeni ainoa huuto on rukoilla Jumalaa, -
koska uskon, että Jumala voi muuttaa sydämiä.
Näiden ihmisten sydämestä tulee puhdasta vihaa, -
koska he pystyvät ja ovat valmiita tappamaan ja ampumaan muita, -
vain koska nämä eivät ole samaa mieltä.
Yhteiskunnassa tavoitteita ei saavuteta aseilla.
On hirvittävää nähdä näitä asioita.
Meidän on tehtävä kaikkemme, jotta se loppuisi.
Tomas, olemme nähneet, että media ja kansainvälinen yhteisö -
ovat suhtautuneet pakkomielteisesti Israelin Hamasin-vastaiseen sotaan.
Israel vain puolusti omia kansalaisiaan.
Täytyy myös muistaa, miten Hamas sortaa Gazan asukkaita.
Se käyttää kaiken betonin, -
jolla voitaisiin rakentaa kouluja ja sairaaloita.
Miksi Israel nostetaan esiin?
Samaan aikaan Egypti ja Arabi- emiraatit ovat hyökänneet Libyaan.
Britannian ja USA:n lähetystöt on eva- kuoitu Libyasta. Media ei kerro siitä.
Syyrian sisällissodasta ei juurikaan kerrota mediassa.
Mediassa on vasta nyt alettu kertoa, mitä tapahtuu Irakissa.
Miksi Israel otetaan silmätikuksi?
Kysymys kuuluu oikeastaan, miksi juutalaiskansa otetaan silmätikuksi -
ja on otettu silmätikuksi aina.
Vastaus on minusta sama kuin ensimmäiseen kysymykseen: -
antisemitismi, juutalaisviha.
Olemme pohtineet, analysoineet ja yrittäneet ymmärtää sitä ohjelmassa.
Sitä ei voi ymmärtää järjellä.
Se, mitä sanoit, on täysin totta.
Näemme kauheita kuvia, joissa ihmisiä teurastetaan samalla alueella.
Voisi luulla, jos on järkevä ihminen, -
että seuraavana päivänä Euroopan kaduilla olisi satojatuhansia ihmisiä -
osoittamassa mieltä sitä vastaan ja vaatimassa sen lopettamista.
Sitä ei kuitenkaan näe.
On ollut hyvin vähän mielenosoituksia, -
Pohjoismaissakin vain yksi, Tukholmassa, -
jossa asuu paljon syyrialaisia ja muita Lähi-idästä tulleita.
Verrataanpa sitä siihen, mitä tapahtuu esimerkiksi Pariisissa tai Lontoossa -
kesän aikana.
Kymmenettuhannet ihmiset... Yhdessä taisi olla satatuhatta ihmistä.
He keskittyivät konfliktiin Israelin ja Hamasin välillä.
Täytyy vain todeta, ettei kaikki täsmää.
Aina kun jokin ei täsmää maanosassa, -
jossa ihmiset ylpeilevät sivistyksellään ja järjellään, -
viittaan usein tappavaan antisemitismin virukseen.
Meidän täytyy muistuttaa toimittajia ja poliittisia johtajia -
yhä uudelleen siitä, ettei kaikki ole kunnossa.
Syyttävä sormi ei osoita oikeaan suuntaan.
Meidän velvollisuutemme kansalaisina -
on tuotava näitä asioita esiin -
vaaleilla valittujen johtajien, toimittajien ja lehtien kanssa.
Jos teemme sen ja jos rukoilemme, kuten sanoitte, kaikki on mahdollista.
Keskustelupaneelissa on mukana edustaja Slovakiasta.
Ei pidä unohtaa, mitä tapahtui vuonna 1989.
Se, minkä ei pitänyt olla mahdollista, tapahtui, kun aika oli oikea -
ja ihmiset tekivät oman osansa.
Michal, Israel käynnisti maa- operaation, Operaatio Suojakallion.
Monia urheita ja rohkeita israelilaissotilaita kuoli -
puolustaessaan Israelia.
Mitkä olivat sodan poliittiset ja sotilaalliset tavoitteet?
Mitä EU voi tehdä, jotta varmistettaisiin, -
että tulitauko kestää ja ettei konflikti laajene, -
vaan Hamasin johtoa painostettaisiin -
ajamaan kansan etua eikä oman pahan ideologiansa etua?
Israel käynnisti terrorisminvastaisen operaation Hamasia vastaan.
Tavoite oli heikentää Hamas-järjestöä, -
mutta ellei Gazaa demilitarisoida ja Hamasia riisuta aseista, -
muutosta ei tule lähitulevaisuudessa.
Se on tavoite. Toivottavasti siitä kehittyy jotakin uutta.
Kaikki riippuu nyt siitä, miten tilanne etenee Kairossa, -
kun neuvottelut alkavat.
Hamasin peruskirjassa on pyrkimys tuhota Israel.
On vaikeaa kitkeä sitä heidän ideologiastaan.
Kun saadaan aikaiseksi mekanismi, -
jolla Hamas saadaan riisuttua aseista, -
vasta sitten liittolaiset ja Israelin ystävät voivat vaikuttaa siihen.
Mitä haluatte EU:n tekevän -
politiikan ja lausuntojen saralla, -
jotta varmistetaan, ettei Hamas hyökkää uudelleen lähiaikoina -
tulitaukosopimuksen suhteen?
Tiedän, että EU auttaa merkittävästi Gazan asukkaita.
Silti täytyy varmistaa, -
ettei Hamas pysty enää rakentamaan sotilaallista infrastruktuuriaan.
Ensiksikin täytyy tukea tulitaukoa ja antaa hyviä syitä, -
miksi sitä kannattaa kunnioittaa, -
ettei kummankaan puolen siviilien tarvitse kärsiä
Kun mekanismit on saatu valmiiksi, voidaan miettiä käytännön askelia.
Tällä hetkellä kaikki on puheen tasolla.
Pohditaan, miten voimme edetä johonkin konkreettiseen.
Teillä on tärkeä ja merkittävä rooli Euroopan parlamentissa.
Tuotte esiin kristittyjen ääntä.
Olen varma, että teistä tulee hyvä johtaja -
ja innoitatte Euroopan muitakin kristit- tyjä tulemaan mukaan vaikuttamaan.
Uskon, että valintanne on Jumalasta.
Miten Israelia rakastavat eurokansanedustajat, kuten te, -
voivat puolustaa Israelia kasvavan vihamielisessä ympäristössä -
jopa Euroopan parlamentissa?
Suuri kysymys on, miksi.
Miksi meistä kukaan, olipa tämä uskossa tai ei, -
alkaa vihata toisia ihmisiä?
Meidän täytyy kunnioittaa toinen toistamme.
Se ei ole mikään tuntematon lause.
Poliitikot toistelevat sitä jatkuvasti.
Eurooppa yksinkertaisesti julisti -
Lissabonin sopimuksessa, EU:n perussopimuksessa, -
ettemme mainitse Jumalaa.
Emme mainitse edes kunnioitusta Jumalaa kohtaan.
Emme voi odottaa hyviä asioita -
tunnustamatta, että yläpuolellamme on joku.
Ei ole väliä, miten paljon poliitikot puhuvat rauhasta, -
hyvyydestä, hyvästä talousjärjestelmästä, -
onnellisuudesta ja hyvinvoinnista. Puhumme kaikista hyvistä asioista, -
mutta keskitymme itseemme noiden asioiden luojana.
Painotan vielä, että olin ateisti.
Kun vartuin, minulle annettiin hyviä asioita, -
niin paljon kuin se oli mahdollista, mainitsematta Jumalaa.
Se ei tuonut rauhaa, hyvyyttä eikä kaipaamiamme asioita.
Jos maat kieltävät, -
että yläpuolellamme on joku, joka voi antaa meille sen, mitä kaipaamme, -
emme ikinä saa sitä. Raamatussa sanotaan, -
että jos ihminen kunnioittaa Jumalaa, hän saa siunauksen.
Hänelle annetaan hyviä asioita, joita hän tarvitsee.
Tunnen Israelia ja sen historiaa hieman.
Nykyään myös Israel on maallistunut.
Se pitää uskonnollisia asioita hyvinä historiallisina perinteinä, -
mutta ei näe niiden yhteyttä nykypäivään.
Tiedän, että on olemassa myös niitä, jotka uskovat vahvasti.
Miten voimme sanoa, että tämä kansa kunnioittaa Jumalaa iloiten?
Jos mikä tahansa maa sanoo, ettei se tarvitse Jumalaa, -
se ei voi odottaa hyviä asioita maan päällä.
Vaadimme tulitaukoa.
Vaadimme hyvyyttä ja mukavia asioita, -
mutta näemme vain hirvittäviä kuvia ihmisten teurastamisesta.
Israel ja Irak eivät ole maantieteellisiä naapureitani, -
mutta välitän silti.
On tärkeää, että painotamme näitä eettisiä arvoja aiempaa enemmän.
Kysymykseni on, kutsuuko kukaan, kutsuvatko hengelliset johtajat, -
ihmisiä rukoilemaan yhdessä ja tekemään parannusta?
En usko, että sellainen puhe on suosittua.
Meidän täällä Euroopan parlamentissa ei pidä unohtaa tällaisia aiheita -
eikä vältellä niitä.
Tahdon tuoda esille tätä. Vaikka minua väheksyttäisiin, -
en välittäisi, koska tämä on tärkein asia, josta puhua: -
"Emme voi osoittaa Jumalalle epäkunnioitusta."
Häntä pitää kunnioittaa, ja Hän auttaa meitä tuomaan muutoksen.
Arvostan sitä, mitä Branislav sanoi.
Palataanpa vielä Lissabonin sopimukseen.
On totta, ettei siinä mainittu juutalais-kristillistä perintöä.
Se on merkittävä monistakin syistä.
Mainitaan yksitulkintaisesti ja kerrotaan asiat niin kuin ne ovat: -
Euroopasta tuli Eurooppa juutalaisen kulttuurin vaikutuksesta.
Eurooppa ei olisi Eurooppa, jos Jerusalemia ei olisi kiintopisteenä.
Jos olisimme onnistuneet saamaan maininnan sopimukseen, -
se olisi lujittanut luonnollisesti Israelin ja Euroopan suhteita, -
jotka ulottuvat, ei vain parin suku- polven taa, vaan perustamiseen asti.
Meidän on tärkeä pitää sitä esillä.
Kuten Espanjan entinen pääministeri Aznar sanoi Israelissa ollessaan, -
Israel on läntisen maailman raja.
Jos Israel kaatuu, me kaikki kaadumme.
Kun ylittää rajan ja näkee, mitä tapahtuu esimerkiksi Pohjois-Irakissa,-
voi nähdä, että se on jotakin täysin päinvastaista -
verrattuna juutalais-kristilliseen yhteiskuntaan, -
joka on kehittynyt viimeksi kuluneen 2 000 vuoden aikana ja kauemminkin.
Siksi uskon ja toivotan teille onnea, -
jotta voitte tuoda takaisin keskusteluihin sen, -
että tarvitsemme arvoja pysyäksemme vahvoina.
Suomennos: Marianne Tenetz